钦定古今图书集成/理学汇编/文学典/第098卷 > 祝允明
## 钦定古今图书集成/理学汇编/文学典/第098卷 > 祝允明

按《明外史》本传：“允明，字希哲，长洲人。祖显，正统四年
进士。内侍传旨试能文者四人，显与焉。入掖门，知欲
令教小内竖也，不试而出。由给事中历山西参政，并
有声。允明以弘治五年举于乡，久之不第，授广东兴
宁知县，捕戮盗魁三十馀，邑以无警。稍迁应天通判谢病归。嘉靖五年卒。允明生而枝指，故自号枝山，又”
号“枝指生。”五岁作径尺字，九岁能诗，稍长博览群籍，
文章有奇气，当筵疾书，思若涌泉。尤工书法，名动海
内。好酒色，六博，善新声，求文及书者踵至，多贿妓掩
得之。恶礼法士，亦不问生产，有所入辄召客豪饮，费
尽乃已，或分与持去，不留一钱。窘乏时，黠者或持少
银米丏文若书，辄应之，己少饶，更自贵也。晚益困，每
出，追呼索逋者相随于后。允明益自喜。所著有《诗文
集》六十卷，他杂著百馀卷。子续，正德中进士，仕至广
西左布政使。

按《艺苑卮言》：“祝希哲生而右手指枝，因自号枝指生。”
为人好酒色，六博不修行检。尝傅粉黛，从伶优酒间
度新声。侠少年好慕之，多赍金游，允明甚洽，举乡荐，
从春官试下第。是时海内渐熟，允明名索其文及书
者接踵。或辇金帛至门，允明辄以疾辞不见。然允明
多醉伎，馆中掩之，虽累纸可得，而家故给以不问。僮
奴作业，又捐业畜古法书名籍售者或故昂直，欺之
弗算。至或留客，计无所出。酒窘甚，以所畜易置，得初
直什一二耳。当其窘时，黠者持少钱米乞文及手书，
辄与已少饶，更自贵也。尝遗黑貂裘甚美，欲市之。或
曰：“青女至矣，何故市之？”允明曰：“昨苍头言，始识不市
而忘敝之箧，何益？”后拜广中邑令，归所请，受橐中装
可千金。归日张酒呼故，狎游宴歌呼为寿，不两年都
尽矣。允明好负逋责，出则群萃，而诃谇者至接踵，竟
弗顾去。